Samantekt á misnotkun ungmenna á lyfseðilsskyldum lyfjum og öðrum fíkniefnum er sláandi en veruleg aukning er í komum á bráðamóttöku , sjúkraflutningum og alvarlegum slysum vegna aksturs undir áhrifum ávana - og fíkniefna . Í nýrri samantekt samtakanna Eitt líf kemur fram að verndandi þættir ungmenna eru að dala , á sama tíma og vanlíðan þeirra eykst og aðgengi að lyfjum og fíkniefnum er auðveldara en nokkurn tíma . Verndandi þættir eru að dala Niðurstöður rannsókna á meðal grunnskólanemenda sýna að verndandi þættir eins og góð andleg líðan , að foreldrar viti hvar börn þeirra séu á laugardagskvöldum , samverustundir með foreldrum og fleira eru að dala . Á sama tíma eru áhættuþættir eins og auðvelt aðgengi að lyfjum og fíkniefnum , vanlíðan og fleira að aukast . Kaup og sala hefur aldrei verið auðveldari og fer fram á samfélagsmiðlum , í appi og milli vina og kunningja . Vanlíðan meðal ungmenna er áhættuþáttur , í dag er hún verri en nokkru sinni fyrr . Hátt í 40% tíundu bekkinga finna fyrir depurð vikulega eða oftar , 38% glíma við svefnerfiðleika og 17% segjast vera einmana mjög oft .